**Fresca**

*Marin Sorescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

In iad pacatosii

Sunt valorificati la maximum.

Femeilor li se scot din cap

Cu o penseta

Clamele, agrafele, inelele, bratarile,

Panzeturile, lenjeria de pat.

Dupa aceea sunt aruncate

In clocotul unor cazane,

Sa fie atente la smoala,

Sa nu dea in foc.

Apoi unele sunt transformate in sufertase

Cu care se cara la domiciliul dracilor pensionari

Pacatele calde.

Barbatii sunt si ei folositi

La cele mai grele munci,

Cu exceptia celor foarte parosi

Care sunt torsi din nou

Si facuti presuri.